**ԴԻՏՈՂՈՒԹՅՈՒՆՆԵՐ ԵՎ ԱՌԱՋԱՐԿՆԵՐ**

**«ԱՆՏԱՌԱՊԱՏՄԱՆ ԵՎ ԱՆՏԱՌՎԵՐԱԿԱՆԳՆՄԱՆ ՀՐԱՀԱՆԳՆԵՐ»**

**ՆԱԽԱԳԾԻ ՎԵՐԱԲԵՐՅԱԼ**

| ***N*** | ***Գլուխ/******Հոդված/ Դրույթ*** | ***Դիտողություն/առաջարկ*** | ***Հիմնավորում*** | ***Հեղինակ*** |
| --- | --- | --- | --- | --- |
| 1. | **Ընդհանուր դրույթներ** | Անհրաժեշտ է Նախագծից դուրս բերել 1.1 և 1.2 կետերը, քանի որ դրանք ամրագրված են ՀՀ անտառային օրենսգրքի 28-րդ, 29-րդ, 30-րդ հոդվածներում:  | Հաշվի առնելով այն հանգամանքը, որ ՀՀ անտառային օրենսգրքի համապատասխան դրույթներում տեղ են գտել նշված նորմ-նպատակները, ուստի անհրաժեշտ չենք համարում իրավական ակտի տեքստը ծանրաբեռնել լրացուցիչ նորմ-նպատակներով: Ի հավելումն նշենք, որ այս կարգի խնդիրն է սահմանել այնպիսի կանոններ, որոնք ուղղակիորեն կնախատեսեն անտառ-վերականգման և անտառապատման աշխատանքների կատարման կարգը, նույնիսկ` ընդհանուր դրույթների ներքո:  | Գոռ Մովսիսյան Գոռ Մովսիսյան  |
|  2. | **Ընդհանուր դրույթներ** | 1.1 Նախագծի 1.4 կետի երկրորդ պարբերության "կառավարման և վերահսկողության պետական լիազորված" արտահայտությունն անհրաժեշտ է փոխարինել "պետական կառավարման լիազորված" արտահայտությամբ:1.2 Նախագծի այս և ընդհանուր դրույթների միջև անհրաժեշտ է ապահովել համակարգային կապ լիազոր մարմնի տրամադրած եզրակացության և անտառվերականգման աշխատանքների կատարման նախագծի միջ:  | 1.1 Վերձևակերպումն անհրաժեշտ է, քանի որ վերահսկողությունը կառավարման գործառույթ է և միայն կառավարում եզրույթի օգտագործումը բավարար է: 1.2 Նախագծի նշված կետում սահմանվում է, որ ատառապատում կարող է իրականացվել նախագծի հիման վրա: Երկրորդ նախադասությամբ նշվում է, որ լիազորված մարմինը պետք է տրամադրի եզրակացություն: Կարծում ենք` նախագծում ուղղակիորեն պետք է նշել, որ եզրակացությունը տրամադրվում է ներկայացված նախագծի վերաբերյալ:  |
| 3. | **Ընդհանուր դրույթներ** | Նախագծի 1.7 կետում նախատեսված "բազմազան և բազմաբնության են" բառակապակցությունն անհրաժեշտ է փոխարինել անտառվերականգման և անտառապատման աշխատանքների կատարման որոշակի եղանակներով և միջոցներով:  | Իրավական ակտի տեքստում անհրաժեշտ է օգտագործել խիստ որոշակի եզրույթներ: Հիմք ընդունելով նաև այն, որ այդ աշխատանքների կատարման եղանակներն ու միջոցները հանրահայտ են` առաջարկում ենք թվարկել դրանք, իսկ դրանց բազմաբնույթ լինելու դեպքում ընդամենը սահմանափակվել մի քանիսի թվարկմամբ, որոնք կունենան ուղղորդող նշանակություն:  |
| 4. | **Ընդհանուր դրույթներ** | Նախագծի "Ընդհանուր դրույնթեր" բաժինը, ինչպես նաև իրավական ակտի ամբողջ տեքստն անհրաժեշտ է վերաձևակերպել` հիմք ընդունելով իրավական նորմի ձևակերպման չափանիշները:  | Նախագծի ամբողջ տեքստը շարադրված է պատմողական ոճով և չի համապատասխանում իրավական ակտի տեքստի շարադրման ոճին ներկայացվող պահանջներին: Հետևաբար ներքոհիշյալ օրինակով` առաջարկում ենք վերաձևակերպել համապատասխան դրույթները. Այսպես` Նախագծի 1.6 կետը ձևակերպված է հետևյալ կերպ. Անտառվերականգնման և անտառապատման աշխատանքների ծավալների և ձևերի ընտրությունը, ինչպես նաև այդ աշխատանանքների համար տնտեսապես արժեքավոր ծառատեսակների ընտրությունը կատարում են անռառի սեփականատերերը, անտառային տնտեսություն վարող իրավաբանական և ֆիզիկական անձինք` անտառա-շինական նախագծերի, անտառ-վերականգնման և անտառապատման հրահանգների հիման վրա մշակված նախագծերի համաձայն: Մինչդեռ Նախագծում այն պետք է ձևակերպվի հետևյալ կերպ. **Անտառի սեփակա-նատերն իրավունք ունի ընտրելու անտառվերականգման և անտառա-պատման աշխատանքների համար տնտեսապես արժեքավոր ծառա-տեսակները, այդ աշխատանքների ծավալները և ձևերը` համաձայն անտառշինական նախագծերի, անտառվերականգման և անատառա-պատման հրահանգների հիման վրա մշակած նախագծերի:**   |
| 5. | **Ընդհանուր դրույթներ** | Այս բաժնին և իրավական ակտին վերաբերող ընդհանուր դիտողություններ.   | Անհրաժեշտ է դուրս բերել այն դրույթները, որոնք ըստ էության չունեն կարգավորիչ ազդեցության տվյալ հարաբերությունների վրա, օրինակ` "Այն դեպքերում, երբ արհեստական անտառվերականգնումը զուգակցվում է բնականի հետ, ստեղծում են մասնակի անտառային մշակույթներ, որոնք և ապահովում են համատեղ տնկարկի գոյացումը: Բնական վերականգնման գործընթացում բացա-կայող կամ անբավարար քանա-կությամբ ներկայացված գլխավոր ծառատեսակը լրացվում է մասնակի մշակույթների հիմնադրման միջոցով": Նշված դրույթը պարունակում է հանրահայտ ճշմարտություններ և դրանց օրենսդրական ամրագրման անհրաժեշտությունը բացակայում է:  |
| 6. | **Նախապատ-րաստական աշխատանք-ներ** | 1. Նախագծից անհրաժեշտ է դուրս բերել 2.1 կետը:  | Նախագծի 2.1 կետում բացակայում է նախապատրաստական աշխատանք-ների տարբեր եղանակներով կատարելու մասին հիշատակման անհրաժեշտությունը: Հակառակ պարագայում` այս դրույթի փոխարեն հնարավոր է ընդամենը նշել, որ հողերի նախապատրաստումն իրականացվում է կենսաբանական, թերմալ և կենսաբանական եղանակներով:  |
| 7. | **Նախապատ-րաստական աշխատանք-ներ** | 2.Նախագծի 2-րդ բաժինն անհրաժեշտ է ամբողջությամբ վերանայել` դրանում նախատեսված գործողությունների կատարման պահը ֆիքսելու նպատակով:  | 2. Նախագծի այս և ընդհանուր դրույթների միջև համակարգային կապն ապահովելու նպատակով անհրաժեշտ է հստակեցնել, թե արդյոք նախապատրաստական աշխատանք-ները կատարվում են (որպես կանոն ներառում է Հավելվածներում նախատեսված նախագծերի մշակում) մինչև համապատասխան եզրակացություն տրամադրելը, թե դրանից հետո: Տրամաբանական է, որ այդ նախագծերը պետք է կազմվեն մինչև եզրակացության տրամադրումը, սակայն այս պարագայում իրավական ակտում պետք է նշվեն հստակ այն հիմքերը, որոնցից ելնելով տեղանքում կարող են իրականացվել նախագծով նախատեսված աշխատանքները, օրինակ` տեղանքի զննությունը |
| 8. | **Հողի Նախապատ-րաստում** | 1. Նախագծի 3.2.–րդ կետի ձևակերպումից պետք է դուրս բերել նախադասության հետևյալ հատվածը "Հաշվի առնելով Հայաստանի ցամաքային կլիման և ռելյեֆի խիստ մասնատվածությունը, անտառային տնկարկների համար կարևոր նշանակութ-յուն ունի հողի խոնավությունը: Հաշվի առնելով այդ հանգամանքը"  | 1. Իրավական ակտի տեքստում անհրաժեշտ է նախատեսել միայն իրավական պահանջը, իսկ դրա հիմքում դրվող պատճառները և պայմանները կարող են տեղ գտնել իրավական ակտի ընդունման հիմնավորումներում:  |
| 9.  | **Հողի Նախապատ-րաստում**  | 2. Նախագծի 3.3 -3.7 կետերը պետք է վերաձևակերպել` հիմք ընդունելով իրավական ակտի տեքստի ներկայացվող պահանջները:  | 2. Հիմնավորումը տե′ս սույն աղյուսակի 4-րդ կետում: Օրինակ` նշված ձևակերպումը "Հողի համատարած նախապատրաստման ձևը կիրառելի է հարթավայրային (մինչև 12° ) լանջերի վրա" անհրաժեշտ է շարադրել հետևյալ կերպ " Հարթավայրային մինչև 12° թեքություն ունեցող լանջերի վրա կիրառելի է հողի համատարած նախապատրաստման ձևը":  |  |